text: Juletræet bliver dyrere - hvis du kan købe et 
  01 november 2010 kl. 08.36
  Der bliver mangel på juletræerne i år. Og de der kommer på markedet bliver dyrere. Det forudser en af Europas største juletræseksportører, Green Team Europe i Sønder Omme.  
  Manglen - og dermed de stigende priser - skyldes, at østeuropæerne nu hellere vil have rigtige natur-juletræer i stedet for kunstige plastictræer.
   
  - I øjeblikket mangler vi ca. 200.000 træer til vores kunder, der plejer at få efterleverancer hen i sæsonen, siger han.
  Det fortæller direktør Peder Østbjerg fra Green Team Europe i Sdr. Omm. 
  
  Dyrere træer for danskerne 
  - En ordentlig Nordmannsgran på mellem 1,5 og 2 meter vil koste mellem 200 og 250 kroner på det danske marked, mener Peder Østbjerg.
  Danmark eksporterer mellem otte og ti millioner juletræer hvert år.
  Og i denne uge starter Sdr. Omme-virksomheden høsten af træer til de engelske familier.
  